**Ero** (ransk. *La Séparation*) on vuonna 1994 ensi-iltansa saanut ranskalainen psykologinen draamaelokuva, jonka on ohjannut Christian Vincent. Elokuvan pääosissa ovat Isabelle Huppert ja Daniel Auteuil, jotka saivat roolisuorituksistaan parhaan nais- ja miespääosan César-ehdokkuudet. *Ero* perustuu Dan Franckin romaaniin *La Séparation* (1991), jonka pohjalta Franck ja Vincent laativat elokuvan käsikirjoituksen. Elokuvan tuottajana oli Claude Berri.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Pariisilaiset Anne (Isabelle Huppert) ja Pierre (Daniel Auteuil) ovat olleet avoliitossa pari vuotta ja heillä on vähän yli vuoden vanha Loulou-niminen poika (Louis Vincent), joka viettää päivänsä lastenhoitajansa, Laurencen (Laurence Lerel), kanssa. Annen ja Pierren parhaat ystävät ovat Victor (Jérôme Deschamps) ja Claire (Karin Viard), jotka elävät myös avoliitossa. Pierre alkaa pian tuntea, että Anne on etääntymässä hänestä. Myöhemmin juhlissa Anne kertoo Pierrelle rakastavansa toista miestä. Pierre ottaa uutisen tyynesti vastaan ja näyttää jopa hyväksyvän Annen suhteen, mutta heidän parisuhteensa rapistuu erittäin nopeasti ja Pierrestä tulee väkivaltainen Annea kohtaan.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Isabelle Huppert  | … |  Anne
  |
|  Daniel Auteuil  | … |  Pierre
  |
|  Jérôme Deschamps  | … |  Victor
  |
|  Karin Viard  | … |  Claire
  |
|  Laurence Lerel  | … |  Laurence
  |
|  Louis Vincent  | … |  Loulou
  |
|  Nina Morato  | … |  Marie
  |

Julkaisu ja vastaanotto
-----------------------

*Ero* sai ensi-iltansa Ranskassa 9. marraskuuta 1994 ja oli AMLF:n teatterilevittämä. Elokuva keräsi Ranskassa teatterikierroksensa aikana 486 751 katsojaa. Suomessa elokuva ei saanut teatteriensi-iltaa, mutta televisioensi-iltansa se sai Yle TV1 -kanavalla 17. syyskuuta 1999.

Rotten Tomatoes -sivuston mukaan 91% kriitikoista on antanut elokuvalle positiivisen arvosanan 7,5/10 keskiarvolla. Keräys perustuu 11 arviointiin. 656 käyttäjästä 66% on antanut elokuvalle positiivisen arvosanan 3,3/5 keskiarvolla. Internet Movie Databasen 802 käyttäjää on antanut elokuvalle keskiarvon 7,1/10.

*Ero* julkaistiin Ranskassa DVD:lle 24. elokuuta 1999.

Palkinnot ja ehdokkuudet
------------------------

| Palkinnot ja ehdokkuudet |
| --- |
| Palkinto | Kategoria | Ehdokas | Tulos |
| César-palkinto | Paras naispääosa | Isabelle Huppert | Ehdokkuus |
| Paras miespääosa | Daniel Auteuil | Ehdokkuus |
| Satellite-palkinto | Paras vieraskielinen elokuva | Christian Vincent | Ehdokkuus |
|

Lähteet
-------

1. 1 2  LA SÉPARATION *jpbox-office.com*. JP’s Box-Office.com. Viitattu 9.3.2017. (ranskaksi)
2. 1 2  LA SÉPARATION *allocine.fr*. Allociné.fr. Viitattu 9.3.2017. (ranskaksi)
3. 1 2  La Séparation *unifrance.org*. UniFrance.org. Viitattu 9.3.2017. (ranskaksi)
4. ↑  Séparation, La (1994) *elonet.fi*. Elonet.fi. Viitattu 9.3.2017. (suomeksi)
5. ↑  LA SEPARATION (1998) *rottentomatoes.com*. Rottentomatoes.com. Viitattu 9.3.2017. (englanniksi)
6. ↑  La séparation (1994) *imdb.com*. IMDb.com. Viitattu 9.3.2017. (englanniksi)

Aiheesta muualla
----------------

* *Ero* Internet Movie Databasessa. (englanniksi)
* *Ero* Elonetissä.
* *Ero* AllMoviessa. (englanniksi)
* *Ero* AlloCinéssä (ranskaksi)
* *Ero* UniFrancessa (ranskaksi)
* *Ero* Rotten Tomatoes -sivustolla (englanniksi)